**Farské oznamy**

**Desiata nedeľa - rok B (9. 6. 2024)**

|  |  |  |
| --- | --- | --- |
| Pondelok |  | 17.30 |
| Utorok | Sv. Barnabáša, apoštola | 7.00 |
| Streda |  | 17.30 |
| Štvrtok | Sv. Antona Paduánskeho, kňaza a učiteľa Cirkvi | 7.00 |
| Piatok |  | 7.00 |
| Sobota | O Preblahoslavenej Panne Márii | 18.00 Oblazov |
| Nedeľa | Jedenásta nedeľa cez rok | 8.00 a 10.30 |

V nedeľu 23.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na V. ročník Stretnutia priateľov Valchovej. Začneme sv. omšou o 11.00 hod., ktorú bude celebrovať d.p. Dušan Pecko, riaditeľ pastoračného fondu Krok. Po sv. omši si bude možné zakúpiť občerstvenie a priateľsky si posedieť. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod.

V dňoch 23-26.9. vás pozývam na farskú púť do Ríma. Išli by sme letecky z Viedne, cena je 590 eur. V cene sú započítané letenky, ubytovanie s raňajkami, sprievodca. Rátam, že okrem toho budeme v Ríme potrebovať ešte asi 200eur. Počet ľudí 30. Predbežný program je na nástenke a na farskej stránke. Porozmýšľajte si a prosím, aby ste mi do sakristie, čím skôr dali vedieť záujem. S cestovnou kanceláriou som sa dohodol, že do dnešnej nedele uzatvoríme počet z našej farnosti, aby oni mohli postupovať ďalej. Treba nahlásiť: meno, priezvisko, rod. číslo, bydlisko, číslo cestovného dokladu, mob. telefón, email), tí čo ste sa už prihlásili, prosím, aby ste doplnili tieto údaje. Teším sa na spoločnú púť.

Vyhlasujem novú prípravu k sviatosti birmovania. Môžete si v sakristii zobrať prihlášky. Treba sa prihlásiť do konca júna. Do prípravy sa môžu prihlásiť terajší deviataci a starší.

V prvonedeľnej zbierke ste darovali 885 eur. Nech Pán odmení vašu štedrosť.

Chcem poďakovať za vaše modlitby, obety, kvetinovú výzdobu, finančnú podporu našej farnosti, i za každý druh pomoci a na budúci týždeň prosím o upratovanie skupinu č. 19. Zostávame spojení v modlitbe a žehnám vám do ďalšieho týždňa.